Oracle

Oracle (ka "Oracle RDBMS" või "Oracle Database") on objekt-relatsiooniline andmebaaside haldussüsteem, mille tootja ja turustaja on Oracle Corporation.
1977. aastal asutasid sõbrad ning endised töökaaslased Larry Ellison, Bob Miner ja Ed Oates konsultatsioonifirma Software Development Laboratories (SDL). SDL töötas välja Oracle'i tarkvara esialgse versiooni. Nimi Oracle pärineb CIA rahastatud projekti koodnimest, mille kallal oli Ellison varem Ampexi palgalisena töötanud.
Struktuurid.
Oracle'i andmebaasisüsteem hõlmab vähemalt ühte rakenduse eksemplari koos andmehoidlaga. Eksemplar sisaldab kogumit operatsioonisüsteemi protsessist ja mälustruktuuridest, mis mäluga suhtlevad. Tüüpilised protsessid on PMON ("process monitor"), mis jälgib teisi taustprotsesse, ja SMON ("system monitor"), mis tegeleb eksemplari taastamisega ja hooldab kontrollfaile.
Oracle'i andmebaaside kasutajad viitavad serveripoolsele mälustruktuurile kui SGA-le ("System Global Area"). SGA valdab tavaliselt vahemälu informatsiooni, nagu näiteks andmepuhvreid, SQLi käske ja kasutajaandmeid. Lisaks mälule koosneb andmebaas võrgupõhistest taastelogidest, mis sisaldavad protseduuride ajalugu. Protsessid võimaldavad taastelogisid arhiveerida, mille põhjal teostatakse andmetaastust ja andmejäljendust kasutades Oracle Data Guardi. Oracle'i dokumentatsioon viitab aktiivsele andmebaasieksemplarile kui "jagatud mälu alale".
Rahvusvahelistumine.
Oracle Database'i tarkvaral on 63 keeleversiooni (sealhulgas piirkondlikud variatsioonid, nagu briti ja ameerika inglise keel). Versioonide erinevused katavad päevade ja kuude nimed, lühendid ja sortimise.
Oracle Corporation on tõlkinud Oracle Database’i veateated araabia, katalaani, hiina, tšehhi, taani, hollandi, inglise, soome, prantsuse, saksa, kreeka, heebrea, ungari, itaalia, jaapani, korea, norra, poola, portugali, rumeenia, vene, slovaki, hispaania, rootsi, tai ja türgi keelde.
Oracle Corporation varustab andmebaaside arendajaid tööriistade ja mehhanismidega rahvusvaheliste andmebaaside rakenduste loomiseks. Sisemiselt nimetatakse seda "globaliseerumiseks".
Ajalugu.
Värskendused ja turvamärguanded.
Oracle Corporation avaldab kriitilisi värskendusi ("Critical Patch Updates") või turvavärskendusi ("Security Patch Updates") ja turvamärguandeid ("Security Alerts"), et sulgeda turvaauke, mida võidakse kasutada andmevarguseks. Kriitilisi värskendusi ja turvamärguandeid avaldatakse kord kvartalis, 17. kuupäevale lähimal teisipäeval.
Versioonide nummerdus.
Oracle’i tooted järgivad kohandatud numeratsiooni ja nimetamise tava. Alates Oracle RDBMS 10g avaldamisest on Oracle Corporation kasutanud märgist "10g" kõigis peamistes tooteversioonides. Lõppu lisatud tähised "i", "g" ja "c" ei kujuta endast tegelikult madalat järku versiooninumbri osa, vaid tähistavad sõnu ""internet", "grid" ja "cloud"". Paljud jätavad kindlatele Oracle'i tooteversioonidele viidates järelliite välja.
Peamised andmebaasidega seotud tooted ja mõned nende versioonid:
Alates versioonist 2 on Oracle’i RDBMS väljalasete nummerdus kasutanud järgmisi koode:
Versioonide nummerduse süntaks igas väljalaskes järgib järgmist mustrit: suurem.hooldus.rakendusserver.komponendipõhine.platvormipõhine.
Näiteks "10.2.0.1 for 64-bit Solaris" tähendab: 10. suurem Oracle’i versioon, 2. hooldustase, Oracle’i rakendusserver (OracleAS) 0, tase 1 Solaris 64-bit.
Toetatud platvormid.
Oracle Database 12c on ühilduv järgmiste operatsioonisüsteemide ja arhitektuuri kombinatsioonidega: